**Ј А В Н И П О З И В**

**ЗА ФИНАНСИРАЊЕ/СУФИНАНСИРАЊЕ ПРОГРАМА И ПРОЈЕКАТА У ОБЛАСТИ НАУКЕ У 2022. ГОДИНИ**

|  |  |  |
| --- | --- | --- |
| **Р. бр.** | **НАЗИВ ПРОГРАМА**  **(са критеријима и обавезном документацијом)** | **Документи за преузимање** |
| **1.** | **1. „Подршка организацији домаћих и међународних научних скупова“**  Критерији за додјелу средстава:   * научни и друштвени значај скупа; * научна релевантност организатора и референтност учесника скупа; * очекивани допринос развоју и ширењу научне мисли и резултата истраживања; * могућност успостављања трајних веза и сарадње са домаћим и страним научним установама и научним радницима; * повезивање са научном дијаспором БиХ; * традиција манифестације и важност тематике скупа; * детаљно образложен финансијски план са доказима о висини трошкова (потписани и овјерени предрачуни и сл.).   Напомена: Kао докази о висини трошкова неће се прихватити понуде или предрачуни посредничких агенција, него искључиво директних понуђача (нпр. за трошкове штампања зборника и конгресних материјала – понуда или предрачун штампарије, итд.).  Корисници средстава: научна и научностручна друштва, фондације те јавне научне установе са сједиштем на подручју Федерације БиХ с којима Федерално министарство образовања и науке није склопило посебне уговоре о подршци њиховом функционисању и остваривању радне способности.  Федерално министарство образовања и науке додјељује, у складу са финансијским могућностима, подршку организацији научних манифестација искључиво у дијелу који се односи на материјалне трошкове припреме и одржавања научне манифестације (трошкови штампања позива и програма, трошкови умножавања реферата, кореферата, саопштења и других прилога, трошкови осигурања простора за рад научног скупа, трошкови пратећих услуга – симултано превођење и сл., трошкови објављивања радова са научног скупа у зборнику радова/зборнику апстраката или одговарајућем часопису).  Напомена: Jавне научне установе могу кандидирати најнајвише 2, а научна и научно-стручна друштва и фондације највише 1 пројекат у оквиру овог програма.  Пројекти који буду одобрени од стране Федералног министарства образовања и науке подржаће се у максималном појединачном износу до 8.000,00 КМ. | Апликациони образац 1 |
| **2.** | **2. „Подршка штампању научних часописа, зборника радова и сл.“**  Критерији за додјелу средстава:   * редовност излажења; * рецензирање радова и попис рецензената; * постојање домаће и међународне сарадње; * састав уредништва часописа и омјер прихваћених и одбијених чланака; * доказ да се часопис налази на списку неке од референтних међународних база научних часописа, или да је у процедури уписа на листу референтних часописа, односно да је од изузетног значаја за одређену научну област у БиХ; * релевантност и референтност научне манифестације са које се издаје зборник радова; * релевантност и референтност библиографије за одређену научну област или опће научне токове у БиХ и свијету; * детаљно образложен финансијски план са доказима о висини трошкова штампања (потписани и овјерени предрачуни и сл.).   Корисници средстава: Јавне научне установе, научна и научностручна друштва, те фондације са сједиштем на подручју ФБиХ.  Федерално министарство образовања и науке додјељује, у складу са финансијским могућностима, подршку издавању научних часописа, односно зборника или библиографија искључиво у дијелу који се односи на материјалне трошкове реализације издавачког пројекта (трошкови техничке припреме и штампања часописа, односно зборника или библиографије), без ауторских, уредничких и сличних хонорара и накнада.  Напомена: Јавне научне установе и научна и научно-стручна друштва, те фондације могу кандидирати највише 1 пројекат у оквиру овог програма. Средства у оквиру овог програма дођељиват ће се у максималном износу до 2.000,00 КМ по пројекту. | Апликациони образац 2 |
| **3.** | 3. „Подршка штампању научних књига“ Критерији за додјелу средстава:   * детаљно образложен пројекат; * издавачки пројекат у 2021. или 2022. години; * најмање двије рецензије доктора наука из одговарајуће научне области; * детаљно образложен финансијски план са доказима о висини трошкова штампања (потписани и оверени предрачуни и сл.)   Корисници средстава: научна i научностручна друштва, фондације те јавне научне установе са сједиштем на подручју Федерације БиХ с којима Федерално министарство образовања и науке није склопило посебне уговоре о подршци њиховом функционисању и остваривању радне способности.  Федерално министарство образовања и науке додјељује, у складу са финансијским могућностима, подршку научним и научностручним друштвима, фондацијама и јавним научним установама у издавању новије научне литературе искључиво у дијелу који се односи на материјалне трошкове реализације издавачког пројекта (трошкови техничке припреме и штампања књиге), без ауторских, уредничких и сличних хонорара и накнада.  Напомена: Jавне научне установе могу кандидирати највише највише 2, а научна и научно-стручна друштва и фондације највише 1 пројекат у оквиру овог програма.  Пројекти који буду одобрени од стране Федералног министарства образовања и науке подржаће се у максималном појединачном износу до 2.500,00 КМ. | Апликациони образац 3 |
| **4.** | **4. „Подршка комерцијалним издавачима са подручја Федерације БиХ у издавању новије научне литературе“**  Критерији за додјелу средстава:   * детаљно образложен пројекат; * најмање двије рецензије доктора наука из одговарајуће научне области; * издавачки пројекат у 2021. или 2022. години;   Напомена: Средства у оквиру овог програма додјељиваће се у максималном укупном износу до 5.000,00 КМ по издавачу. Издавач може кандидовати максимално 5 различитих наслова за откуп, од којих највише 2 могу бити у форми рукописа припремљених за штампу. | Апликациони образац 4 |
| **5.** | **5. „Подршка ауторима са пребивалиштем на подручју Федерације БиХ, који нису запослени на некој од јавних високошколских и научних установа у издавању новије научне, стручне и универзитетске литературе“**  Критерији за додјелу средстава:   * детаљно образложен пројекат; * најмање двије рецензије доктора наука из одговарајуће научне области; * издавачки пројекат у 2021. или 2022. години; * доказ о радном статусу (потврда или увјерење о запослењу, односно незапослености апликанта); * у случају високошколског уџбеника: мишљење високошколске установе да се издање може користити као универзитетски уџбеник или помоћна литература; * детаљно образложен финансијски план са доказима о висини трошкова штампања (овјерени и потписани предрачуни и сл.).   Корисници средстава: аутори – научни радници и истраживачи, држављани БиХ са пребивалиштем на подручју ФБиХ, који нису запослени на некој од јавних научних или високошколских установа.  Федерално министарство образовања и науке додјељује, у складу са финансијским могућностима, подршку ауторима у издавању новије научне, стручне и универзитетске литературе искључиво у дијелу који се односи на материјалне трошкове реализације издавачког пројекта (трошкови техничке припреме и штампања књиге или уџбеника), без ауторских, уредничких и сличних хонорара и накнада.  Аутори могу кандидовати највише 1 пројекат у оквиру овога програма. Пројекти који буду одобрени од стране Федералног министарства образовања и науке подржаће се у максималном износу до 2.500,00 КМ. | Апликациони образац 5 |
| **6.** | **6. „Суфинансирање истраживачког рада, научног усавршавања и студијских боравака у земљи и иностранству, за кандидате са пребивалиштем на подручју Федерације БиХ, који нису запослени на некој од јавних високошколских и научних установа“**  Критерији за додјелу средстава:   * детаљно образложен пројекат; * позивно писмо или сагласност домаћина о прихватању кандидата (ако се истраживање обавља у некој од високошколских или научних установа); * доказ (копија рјешења о регистрацији и сл.) да је установа у којој се планира обавити истраживање научног или високообразовног карактера (осим у случају када се истраживање обавља на терену); * детаљно образложен временски и финансијски план истраживања са доказима о висини трошкова (овјерени и потписани предрачуни и сл.); * доказ да апликант није запослен у некој од јавних научних или високошколских установа.   Корисници средстава: научни радници и истраживачи, држављани БиХ са пребивалиштем на подручју ФБиХ, који нису запослени на некој од јавних високошколских и научних установа.  Федерално министарство образовања и науке додјељује, у складу са финансијским могућностима, подршку обављању истраживачког рада, научног усавршавања и студијских боравака у земљи и иностранству, искључиво у дијелу који се односи на материјалне трошкове (путни трошкови, трошкови боравка-смјештај и исхрана, трошкови обављања истраживања-накнаде за провођење лабораторијских и сличних испитивања, копирање, скенирање и микрофилмовање литературе, докумената и других материјала неопходних за истраживање, трошкови локалног превоза-јавни градски саобраћај), без ауторских и сличних хонорара, накнада и дневница.  Научни радници и истраживачи (корисници средстава) могу кандидовати највише 1 пројекат у оквиру овог програма. Пројекти који буду одобрени од стране Федералног министарства образовања и науке подржаће се у максималном износу до 2.500,00 КМ.  Напомена: Предност за до додјелу подршке имаће млади истраживачи (до 35 година старости), који су студенти докторског студија или кандидати за стицање научног степена доктора наука, о чему се прилажу одговарајући докази. | Апликациони образац 6 |
| **7.** | **7. „Подршка пројектима популаризације науке и промоције резултата научно-истраживачког и истраживачко-развојног рада (које реализирају правне особе – научне и високошколске установе, научна и научно-стручна друштва, удружења грађана, фондације, принтани и електронски медији, те студентске организације и асоцијације“**  Критерији за дођелу средстава:  - детаљно образложен пројекат са прецизним дефинирањем циљне групе (група), броја корисника и очекиваним резултатима;  - детаљно образложен временски и финансијски план истраживања са доказима о висини трошкова (овјерени и потписани предрачуни и сл.);  - детаљне информације о апликанту (установи, удружењу, фондацији, асоцијацији или организацији) те креаторима, водитељима и реализаторима програма и њиховој референтности у вези са припремом и реализацијом пројекта;  - докази о раније оствареним успјесима, наградама и признањима везаним за реализацију научно-популарних програма и пројеката.  Корисници средстава: научне и високошколске установе, научна и научно-стручна друштва, удружења грађана, фондације, принтани и електронски медији, те студентске организације и асоцијације.  Федерално министарство образовања и науке дођељује, у складу са финансијским могућностима, подршку искључиво за реализацију пројектних активности, а не за хонораре и друге накнаде креатора, водитеља, асистената или реализатора пројекта, као ни за трошкове редовног пословања апликанта (режијски и материјални трошкови, плаће и накнаде запослених и сл.). Аплицирати се може највише за 1 пројекат у оквиру овог програма (изузев универзитета, који могу аплицирати највише са 5 пројеката).  **7. а) Подршка пројектима везаним за организацију и учешће на домаћим и међународним манифестацијама и догађајима научно-популарног карактера, као и организацију научно-популарних радионица, конференција, ликовних или литерарних конкурса и истраживачких кампова за ученике и студенте, те креаторе политика и доносиоце одлука у области науке** додјељиват ће се у максималном износу до 7.000,00 КМ. Напријед наведени пројекти могу укључивати и симболичне награде за учеснике радионица и конкурса, као и реалне трошкове учешћа на међународним научно-популарним манифестацијама студената и средњошколаца позваних од стране организатора (трошкови путовања и боравка).  **7. б) Подршка пројектима везаним за реализацију издавачких пројеката научно-популарног карактера** додјељиват ће се у максималном износу до 2.000,00 КМ, изузев у случају издавања јубиларних монографија посвећених институцијама, појединцима или догађајима у области науке, када се могу додијелити средства у максималном износу до 4.000,00 КМ.  **7. ц) Пројекти принтаних и електронских медија научно-популарног карактера** (који укључују реалне трошкове теренског рада, односно путовања и боравка ван сједишта апликанта у циљу прикупљања информација и трошкове кориштења опреме) финансират ће се у максималном износу до 2.000,00 КМ за један прилог или емисију садржаја изван редовне програмске шеме, односно максимално до 5.000,00 КМ за серијал од три или више прилога или емисија. | Aplikacijski obrazac 7 |

**Крајњи рок за подношење захтјева: 15. 09. 2022. године**

**Напоменe:**

* Саставни дио овог јавног позива чине апликациони обрасци за сваки од програма, у којима су наведени обавезни прилози.
* Непотпуне, неблаговремене и неодговарајуће пријаве неће се узимати у разматрање.
* Уколико апликант (правно или физичко лице) који аплицира на неки од програма јавног позива достави више приједлога од броја утврђеног јавним позивом, његова пријава неће се разматрати.
* Сви пројекти који буду одобрени у оквиру овог програма и реализирани након почетка септембра 2022. године сматрат ће се интегралним дијелом програма обиљежавања овогодишњег Дана науке у Федерацији БиХ, те су апликанти којима буду дођељена средства обавезни да то наведу у својим промотивним и другим пројектним материјалима намјењеним јавности, као и у медијским иступима.